לחיים ‎ בכבוד ‎ ולשוויון ‎ זכויות‎ 

1  באוקטובר ‎ -  שביתה ‎ כללית ‎ של ‎ האוכלוסייה ‎ הערבית ‎ נגד ‎ גזענות ‎ והסתה.‎ 


ועדת ‎ המעקב ‎ העליונה ‎ של ‎ האוכלוסייה ‎ הערבית ‎ החליטה,‎ 
בישיבתה ‎ ב-2 ‎ בספטמבר, ‎ לקיים ‎ שביתה ‎ כללית ‎ נגד ‎ הגזענות‎ 
וההסתה ‎ כלפי ‎ האזרחים ‎ הערבים ‎ ולמען ‎ חיים ‎ בכבוד ‎ וזכויות‎ 
מלאות ‎ של ‎ האוכלוסייה ‎ הערבית.‎ 

השביתה ‎ הכללית ‎ נקבעה ‎ ליום ‎ ה׳, ‎ 1  באוקטובר, ‎ במלאות ‎ 9 
שנים ‎ לאירועי ‎ אוקטובר ‎ 2000, ‎ במהלכם ‎ נורו ‎ למוות ‎ 13 
צעירים ‎ ערבים. ‎ כזכור, ‎ למרות ‎ המלצותיה ‎ של ‎ ועדת ‎ השופט‎ 
אור, ‎ שבדקה ‎ את ‎ האירועים ‎ ואת ‎ פעולות ‎ המשטרה ‎ במהלכם,‎ 
שום ‎ שוטר ‎ לא ‎ הועמד ‎ לדין ‎ ולא ‎ נשא ‎ באחריות ‎ לגרימת ‎ מוות‎ 
בירי ‎ במפגינים. ‎ ברם, ‎ המחאה ‎ נוגעת ‎ גם ‎ להצעות ‎ החוק‎ 
הגזעניות ‎ הרבות ‎ שאושרו, ‎ או ‎ הנמצאות ‎ בהליכי ‎ חקיקה‎ 
בכנסת; ‎ להריסות ‎ הבתים ‎ ביישובים ‎ ערביים‎ ;  לערעור ‎ על ‎ עצם‎ 
אזרחותם ‎ של ‎ האזרחים ‎ הערבים‎ ;  לשיעור ‎ הגבוה ‎ של ‎ אבטלה‎ 
ועוני ‎ בקרבם, ‎ ועוד.‎ 

במהלך ‎ יום ‎ השביתה ‎ הכללית, ‎ תושבת ‎ הפעילות ‎ ביישובים‎ 
הערביים ‎ וייערכו ‎ הפגנות. ‎ עצרת ‎ מחאה ‎ מרכזית ‎ תיערך ‎ ב-‎ 
1.10  ביישוב ‎ עראבה ‎ בשעה ‎ 14.00. ‎ שוחרי ‎ דמוקרטיה‎ 
ושוויון, ‎ ערבים ‎ ויהודים, ‎ נקראים ‎ להשתתף ‎ בעצרת ‎ בעראבה.‎ 

היוזמה ‎ לשביתה ‎ הכללית ‎ ב-1 ‎ באוקטובר, ‎ שהגיעה‎ 
מחד״ש, ‎ נתמכת ‎ בידי ‎ כל ‎ הגורמים ‎ השותפים ‎ לוועדת ‎ המעקב‎ 
העליונה. ‎ גורמים ‎ ציבוריים, ‎ וביניהם ‎ תנועת ‎ נשים ‎ דמוקרטיות‎ 
בישראל, ‎ קוראים ‎ לפעול ‎ להצלחת ‎ השביתה ‎ הכללית ‎ ופעולות‎ 
המחאה.‎ 

בישיבת ‎ מזכירי ‎ המחוזות ‎ של ‎ המפלגה ‎ הקומוניסטית‎ 
הישראלית, ‎ שנערכה ‎ ב-18.9, ‎ ציין ‎ מאגיד ‎ אבו ‎ ■ונס, ‎ מרכז‎ 
המזכירות, ‎ שמטרת ‎ השביתה ‎ היא ‎ -  הפסקת ‎ ההסתה, ‎ ההדרה‎ 
והדה‎ -לגיטימציה ‎ של ‎ האזרחים ‎ הערבים ‎ בישראל. ‎ האזרחים‎ 
הערבים, ‎ שהם ‎ מיעוט ‎ לאומי ‎ בישראל, ‎ זכאים ‎ למלוא‎ 
זכויותיהם ‎ הלאומיות ‎ והאזרחיות. ‎ אבו-יונס ‎ הדגיש ‎ את‎ 
חשיבות ‎ התמיכה ‎ בדרישה ‎ להקים ‎ ועדת ‎ חקירה ‎ ניטראלית,‎ 
שתחקור ‎ לעומק ‎ את ‎ רצח ‎ 13  הצעירים ‎ הערבים ‎ באירועי‎ 
אוקטובר ‎ 2000.‎ 

סניפי ‎ מק״י ‎ נקראים ‎ להצטרף ‎ לפעולות ‎ המחאה ‎ ולהניף‎ 
בהן ‎ דגלים ‎ האדומים ‎ ואת ‎ סיסמאות ‎ מק״י ‎ וחד״ש ‎ בערבית‎ 
ובעברית.‎ 


האמנם ‎ "תשתית" ‎ למשא־ומתן?‎ 

הלחץ ‎ של ‎ הנשיא ‎ אובאמה ‎ לקיום ‎ פגישת ‎ פסגה ‎ בניו-יורק‎ 
הניב ‎ ביום ‎ ב׳ ‎ השבוע ‎ פגישה ‎ בינו ‎ לבין ‎ ראש ‎ הממשלה ‎ נתניהו‎ 
והנשיא ‎ הפלסטיני ‎ מחמוד ‎ עבאס ‎ (אבו-מאזן). ‎ ומה ‎ הלאה ‎ ? 

מבחינת ‎ הנשיא ‎ אובאמה, ‎ הפגישה ‎ נועדה ‎ להתניע ‎ מחדש‎ 
את ‎ המשא-ומתן ‎ הישראלי-פלסטיני ‎ בתיווך ‎ אמריקאי.‎ 
לכאורה, ‎ אובאמה ‎ כבר ‎ הגדיר ‎ את ‎ הפתרון, ‎ שאליו ‎ אמור‎ 
להוביל ‎ המו״מ ‎ -  שתי ‎ מדינות, ‎ ישראל ‎ ופלסטין. ‎ אך ‎ בפועל,‎ 
אובאמה ‎ לא ‎ אמר ‎ דבר ‎ לגבי ‎ המהות, ‎ לגבי ‎ המרכיבים: ‎ האם‎ 
יהפכו ‎ קווי ‎ ה-4 ‎ ביוני ‎ 1967  לגבולות ‎ שלום? ‎ האם ‎ יתקיימו‎ 
בירושלים ‎ שתי ‎ בירות, ‎ ישראלית ‎ ופלסטינית? ‎ האם ‎ יפונו ‎ כל‎ 
ההתנחלויות? ‎ כיצד ‎ תיפתר ‎ שאלת ‎ הפליטים? ‎ האם ‎ תהיה‎ 
המדינה ‎ הפלסטינית ‎ ריבונית ‎ ועצמאית?‎ 

לנתניהו ‎ יש ‎ תשובות ‎ ברורות ‎ לשאלות ‎ אלה. ‎ הוא ‎ אמנם‎ 
הוציא ‎ מפיו ‎ את ‎ צמד ‎ המילים ‎ ׳שתי ‎ מדינות׳, ‎ אך ‎ שב ‎ ואישר‎ 
בנייה ‎ בהתנחלויות ‎ (למרות ‎ התחייבות ‎ מעורפלת ‎ להקפיא ‎ את‎ 
הבנייה); ‎ הוא ‎ שב ‎ והדגיש ‎ שירושלים ‎ היא ‎ מחוץ ‎ למו״מ‎ ;  הוא‎ 
מתנגד ‎ למדינה ‎ פלסטינית ‎ ריבונית; ‎ והוא ‎ בכלל ‎ לא ‎ מוכן‎ 
לעסוק ‎ בפתרון ‎ בעיית ‎ הפליטים.‎ 

מחמוד ‎ עבאס ‎ (אבו ‎ מאזן), ‎ שהתנה ‎ את ‎ קיום ‎ הפסגה‎ 
בהקפאה ‎ של ‎ הבנייה ‎ גם ‎ במזרח-ירושלים, ‎ קיבל ‎ את ‎ הדין‎ 
ומגיע ‎ לפגישה ‎ עם ‎ אובאמה. ‎ אך ‎ בהופעותיו ‎ האחרונות ‎ ביטא‎ 
אבו-מאזן ‎ אי-אמון ‎ בכוונותיו ‎ של ‎ נתניהו.‎ 

הכדור ‎ חוזר, ‎ לכן, ‎ למגרשו ‎ של ‎ אובאמה. ‎ לאחרונה ‎ נקט‎ 
אובאמה ‎ יוזמות ‎ מנוגדות ‎ באופיין. ‎ מצד ‎ אחד, ‎ הוא ‎ הודיע ‎ על‎ 
פתיחת ‎ שיחות ‎ עם ‎ אירן ‎ ועל ‎ ביטול ‎ התוכנית ‎ להצבת ‎ מערכות‎ 
נגד ‎ טילים ‎ בצ׳כיה ‎ ובפולין. ‎ מצד ‎ שני, ‎ הוא ‎ הודיע ‎ על ‎ הארכת‎ 
המצור ‎ והחרם ‎ על ‎ קובה, ‎ למרות ‎ קיום ‎ שיחות ‎ בין ‎ ארה״ב‎ 
וקובה ‎ בנושאים ‎ קונקרטיים, ‎ כמו ‎ שירותי ‎ דואר. ‎ השאלה ‎ היא,‎ 
לכן, ‎ האם ‎ בכוונת ‎ אואבמה ‎ לחולל ‎ שינוי ‎ במסלול ‎ המעייף ‎ של‎ 
מפגשים, ‎ כינוסי ‎ פסגה ‎ ומו״מ ‎ עקר, ‎ שאיפיין ‎ את ‎ 16  השנים‎ 
שחלפו ‎ מאז ‎ חתימת ‎ הסכמי ‎ אוסלו. ‎ הסכנה ‎ היא, ‎ כי‎ 
שמשיקולים ‎ פנים־אמריקאיים ‎ ושל ‎ פוליטיקה ‎ מזרח-תיכונית,‎ 
אובאמה ‎ ישחק ‎ לידי ‎ פוליטיקת ‎ הימין ‎ הישראלי.‎ 


בארץ ‎ ובעול ‎ ם /2‎ 


המשימה: ‎ לחזק ‎ את ‎ השתתפות‎ 
התושבים ‎ בפעילות ‎ "עיר ‎ לכולנו"‎ 

חברי ‎ "עיר ‎ לכולנו" ‎ הרימו ‎ כוסית ‎ לכבוד ‎ השנה ‎ החדשה‎ 
במהלך ‎ האסיפה ‎ הכללית, ‎ שהתקיימה ‎ ב-16.9 ‎ בגינת ‎ לוינסקי‎ 
בדרום ‎ תל-אביב.‎ 

"שנה ‎ טובה ‎ לכולנו, ‎ שנת ‎ שלום ‎ ושקט, ‎ צדק ‎ סביבתי‎ 
ושוויון ‎ חברתי, ‎ ושנדע ‎ לעשות ‎ עיר ‎ לכולנו״ ‎ -  איחל ‎ יו״ר‎ 
הסיעה ‎ המורחבת ‎ של ‎ התנועה, ‎ ח״ב ‎ דב ‎ חנין‎ (חד״ש). ‎ הנין‎ 
הוסיף, ‎ כי ‎ במהלך ‎ החודשים ‎ שעברו ‎ מאז ‎ הבחירות ‎ בנובמבר‎ 
2008, ‎ השלימה ‎ עיר ‎ לכולנו ‎ בהצלחה ‎ את ‎ שלב ‎ הלימוד‎ 
וההשתלבות ‎ במועצת ‎ העירייה. ‎ השלב ‎ הבא, ‎ אמר ‎ הנין, ‎ הוא‎ 
חזרה ‎ לפעילות ‎ שטח, ‎ כדי ‎ להגדיל ‎ את ‎ נוכחות ‎ עיר ‎ לכולנו‎ 
ברחובות ‎ העיר ‎ ולחזק ‎ את ‎ השתתפות ‎ התושבים ‎ בעבודת‎ 
התנועה.‎ 

במהלך ‎ האסיפה, ‎ הנערכת ‎ אחת ‎ לארבעה ‎ חודשים, ‎ עדכנו‎ 
חברי ‎ התנועה ‎ מהנעשה ‎ במאבקים ‎ השונים ‎ בעיר.‎ 

אהרון ‎ מדואל, ‎ יו״ר ‎ ועד ‎ כפר ‎ שלם, ‎ הציג ‎ את ‎ מאבק‎ 
תושבי ‎ כפר ‎ שלם, ‎ וכמו ‎ כן ‎ את ‎ ההצלחות ‎ של ‎ עיר ‎ לכולנו‎ 
בוועדת ‎ המשנה ‎ לתכנון ‎ ובניה ‎ של ‎ העירייה. ‎ שולה ‎ קשת,‎ 
מנכ״לית ‎ תנועת ‎ "אחותי", ‎ דיברה ‎ על ‎ המאבק ‎ למען ‎ שכונה‎ 
שפויה ‎ בנווה ‎ שאנן, ‎ הסובלת ‎ מזיהום ‎ אוויר ‎ ורעש ‎ ברמות‎ 
יוצאות ‎ דופן, ‎ בגלל ‎ נוכחות ‎ התחנה ‎ המרכזית ‎ במקום. ‎ שש■‎ 
בן ‎ מנחם, ‎ מוועד ‎ שכונת ‎ שפירא, ‎ דיבר ‎ על ‎ הנעשה ‎ בשכונתו.‎ 
להב ‎ זוהר ‎ עדכן ‎ לגבי ‎ המאבק ‎ למען ‎ פארק ‎ על ‎ כל ‎ השטח‎ 
בקריית ‎ ספר. ‎ אלעד ‎ שאול ‎ זמיר ‎ הציג ‎ את ‎ המאבק ‎ נגד ‎ גירוש‎ 
הפליטים ‎ ומהגרי ‎ העבודה ‎ מהעיר. ‎ אסתר ‎ עילם ‎ סיפרה ‎ על‎ 
הנעשה ‎ בשכונת ‎ רמת ‎ אביב, ‎ בה ‎ מתארגנים ‎ התושבים‎ 
הוותיקים ‎ במחאה ‎ על ‎ פעילות ‎ חב״ד ‎ בשכונתם.‎ 

זינוק ‎ של ‎ 37% 

במספר ‎ מקבלי ‎ דמי ‎ האבטלה‎ 

לפי ‎ נתוני ‎ הביטוח ‎ הלאומי, ‎ 80  אלף ‎ איש ‎ קיבלו ‎ השנה‎ 
(תשס״ט) ‎ דמי ‎ אבטלה, ‎ לעומת ‎ 60  אלף ‎ איש, ‎ שקיבלו‎ 
דמי ‎ אבטלה ‎ בשנה ‎ שעברה ‎ (תשס״ח) ‎ -  גידול ‎ של ‎ 37%.‎ 
לדברי ‎ מנכ״לית ‎ הביטוח ‎ הלאומי, ‎ אסתר ‎ דומיניסיני,‎ 
העלייה ‎ החדה ‎ במספר ‎ מקבלי ‎ דמי ‎ אבטלה ‎ בישראל ‎ נובעת‎ 
מגלי ‎ הפיטורים ‎ מאז ‎ פרוץ ‎ המשבר ‎ הקפיטליסטי. ‎ הפיטורים‎ 
הקיפו ‎ את ‎ כל ‎ ענפי ‎ המשק, ‎ מחברות ‎ ההיי-טק ‎ והפיננסים ‎ ועד‎ 
למפעלים ‎ בתעשייה ‎ המסורתית. ‎ לדבריה, ‎ התשלומים ‎ ששילם‎ 
המוסד ‎ למקבלי ‎ דמי ‎ אבטלה ‎ בשנת ‎ תשס״ט ‎ הסתכמו ‎ ב-2.3‎ 
מיליארד ‎ שקל, ‎ לעומת ‎ 1.87  מיליארד ‎ שקל ‎ בשנת ‎ תשס״ח ‎ - 
עלייה ‎ של ‎ 22.5%.‎ 

בהקשר ‎ של ‎ דמי ‎ האבטלה ‎ חשוב ‎ להזכיר, ‎ כי ‎ בשנים‎ 
האחרונות ‎ קוצצה ‎ כמה ‎ פעמים ‎ הזכות ‎ לקבלת ‎ דמי ‎ אבטלה, ‎ הן‎ 
מבחינת ‎ התנאים ‎ המוקדמים ‎ לקבלתה, ‎ והן ‎ מבחינת ‎ משך‎ 
קבלת ‎ דמי ‎ האבטלה.‎ 

מהנתונים ‎ מתברר ‎ שחלה ‎ עלייה ‎ גם ‎ במספר ‎ מקבלי ‎ הבטחת‎ 
הכנסה ‎ -  אלה ‎ שמיצו ‎ את ‎ תקופת ‎ הזכאות ‎ לדמי ‎ אבטלה, ‎ לא‎ 
מצאו ‎ עבודה ‎ ומצבם ‎ הכלכלי ‎ קשה ‎ לפי ‎ קריטריונים ‎ שנקבעו.‎ 
בסוף ‎ תשס״ח, ‎ היה ‎ מספר ‎ מקבלי ‎ הבטחת ‎ הכנסה ‎ 109  אלף,‎ 
ואילו ‎ היום ‎ מגיע ‎ מספרם ‎ ל-113,600 ‎ איש, ‎ עלייה ‎ של ‎ 4%. ‎ אך‎ 
למרות ‎ הגידול ‎ במספר ‎ הזכאים, ‎ בשנת ‎ תשס״ט ‎ שילם ‎ המוסד‎ 
2.41  מיליארד ‎ שקל ‎ למקבלי ‎ הבטחת ‎ הכנסה, ‎ לעומת ‎ 2.45 
מיליארד ‎ שקל ‎ אשתקד.‎ 


סיכויים ‎ להתחזקות ‎ מפלגת ‎ השמאל‎ 
בבחירות ‎ הכלליות ‎ בגרמניה‎ 

ב-27 ‎ בספטמבר ‎ יתקיימו ‎ בגרמניה ‎ בחירות ‎ כלליות,‎ 
המהוות ‎ מבחן ‎ אישי ‎ לקנצלרית ‎ (מאז ‎ 2005) ‎ אנגלה ‎ מרקל‎ 
מהמפלגה ‎ השמרנית, ‎ וכן ‎ למפלגות ‎ הפוליטיות.‎ 

מפלגת ‎ השמאל ‎ (דה ‎ לינקה), ‎ המאחדת ‎ קומוניסטים,‎ 
סוציאליסטים, ‎ ירוקים ‎ ואחרים, ‎ צפויה ‎ לחזק ‎ את ‎ כוחה‎ 
בבונדסטאג ‎ (הפרלמנט). ‎ לפי ‎ הסקרים, ‎ עשויה ‎ דה ‎ לינקה‎ 
להגדיל ‎ את ‎ כוחה ‎ מ־8.7% ‎ מהקולות, ‎ שקיבלה ‎ ב-2005, ‎ ל-10‎ 
אחוזים ‎ ואפילו ‎ ל-14% ‎ מהקולות.‎ 

דה ‎ לינקה, ‎ שבראשה ‎ עומד ‎ לותאר ‎ ביסקי ‎ (  ־שנ011^1‎ 
ץ;>[£18), ‎ זכתה ‎ לאחרונה ‎ בהצלחות ‎ מרשימות ‎ בבחירות‎ 
לפרלמנטים ‎ של ‎ מדינות ‎ מחוז ‎ בגרמניה. ‎ בבחירות ‎ במדינת‎ 
המחוז ‎ סארלאנד ‎ (חבל ‎ הסאר), ‎ השיגה ‎ מפלגה ‎ השמאל ‎ 21% 
מהקולות.‎ 

במערכת ‎ הבחירות ‎ מדגישה ‎ דה ‎ לינקה ‎ את ‎ התנגדותה‎ 
למלחמה ‎ באפגניסטן ‎ ואת ‎ דרישתה ‎ להחזיר ‎ הביתה ‎ את‎ 
החיילים ‎ הגרמניים, ‎ הלוחמים ‎ לצד ‎ ארה״ב. ‎ דה ‎ לינקה ‎ תובעת‎ 
להגן ‎ על ‎ מדינת ‎ הרווחה ‎ ולהרחיבה‎ ;  לפעול ‎ נגד ‎ אי-השוויון‎ 
הגדל ‎ ונגד ‎ המשך ‎ הקיפוח ‎ של ‎ החלק ‎ המזרחי ‎ של ‎ גרמניה.‎ 
אחת ‎ ההצעות ‎ של ‎ המפלגה ‎ היא ‎ -  להקים ‎ קרן ‎ פיתוח ‎ ויצירת‎ 
מקומות ‎ עבודה ‎ בסכום ‎ של ‎ 200  מיליארד ‎ אירו.‎ 

ארה״ב: ‎ כל ‎ 12  דקות ‎ מת ‎ אזרח‎ 
חסר ‎ ביטוח ‎ בריאות‎ 

כ-45 ‎ אלף ‎ אמריקנים ‎ מתים ‎ מדי ‎ שנה ‎ כתוצאה ‎ מטיפול ‎ רפואי‎ 
לקוי, ‎ הנגרם, ‎ בין ‎ היתר, ‎ בשל ‎ העדר ‎ ביטוח ‎ בריאות ‎ -  כך ‎ עולה‎ 
ממחקר ‎ חדש, ‎ שפרסם ‎ בית ‎ הספר ‎ לרפואה ‎ באוניברסיטת‎ 
הרווארד. ‎ מדובר ‎ במקרה ‎ מוות ‎ כל ‎ 12  דקות.‎ 

מהמחקר ‎ עולה ‎ עוד, ‎ כי ‎ הסיכוי ‎ של ‎ חסרי ‎ הביטוח ‎ למות‎ 
גדול ‎ ב־40% ‎ מהסיכוי ‎ של ‎ המבוטחים. ‎ זאת, ‎ לעומת ‎ פער ‎ של‎ 
25%, ‎ שנמצא ‎ במחקר ‎ דומה ‎ שנערך ‎ ב־1992. ‎ נכון ‎ ל-2008,‎ 
ל-46.3 ‎ מיליון ‎ אמריקנים ‎ אין ‎ ביטוח ‎ בריאות. ‎ נוסף ‎ לכך, ‎ בתי‎ 
החולים ‎ הציבוריים ‎ והמרפאות ‎ נסגרו, ‎ הופרטו, ‎ או ‎ שינו ‎ את‎ 
צורת ‎ פעילותם.‎ 

קונצרט ‎ ענק ‎ בהוואנה ‎ נגד ‎ המצור‎ 

קונצרט ‎ ענק ‎ נגד ‎ המצור ‎ הממושך ‎ של ‎ ארה״ב, ‎ התקיים‎ 
בכיכר ‎ המהפכה ‎ בהוואנה, ‎ בירת ‎ קובה, ‎ ביום ‎ א׳ ‎ השבוע.‎ 
בקונצרט ‎ השתתפו ‎ התזמורת ‎ הפילהרמונית ‎ של ‎ ניו ‎ יורק,‎ 
הטנור ‎ פלסידו ‎ דומינגו, ‎ הזמר ‎ הקובני ‎ סילביו ‎ רודריגז,‎ 
והזמרים ‎ הלטינו־אמריקאים ‎ הנודעים ‎ חואנס, ‎ בוסה, ‎ ויקטור‎ 
מנואל ‎ והלהקה ‎ "ואן־ואך.‎ 

הקונצרט ‎ היה ‎ אקטואלי ‎ מתמיד, ‎ שכן ‎ בשבוע ‎ שעבר ‎ החליט‎ 
הנשיא ‎ ברק ‎ אובאמה ‎ להאריך ‎ בשנה ‎ נוספת ‎ את ‎ החרם ‎ בן ‎ ה-‎ 
47  השנים, ‎ שמקיימת ‎ ארצות ‎ הברית ‎ לגבי ‎ קובה.‎ 

ונצואלה ‎ חתמה ‎ על ‎ עסקת ‎ נפט‎ 
גדולה ‎ עם ‎ סין ‎ עממית‎ 

נשיא ‎ וונצואלה, ‎ הוגו ‎ ציאבס, ‎ הודיע ‎ בשבוע ‎ שעבר, ‎ על‎ 
חתימתו ‎ של ‎ הסכם ‎ מכירת ‎ נפט ‎ בין ‎ מדינתו ‎ לסין. ‎ ההסכם,‎ 
בהיקף ‎ של ‎ 16  מיליארד ‎ דולר, ‎ מבוסס ‎ על ‎ שיתוף ‎ פעולה ‎ של‎ 
חברות ‎ הנפט ‎ הממלכתיות ‎ הגדולות ‎ של ‎ סין ‎ עם ‎ חברת ‎ הנפט‎ 
הלאומית ‎ של ‎ ונצואלה.‎ 


זכויות ‎ אדם‎ /3‎ 


דו" ‎ ח  גולדסטון: ‎ בוצעו ‎ פשעי ‎ מלחמה‎ 

מק״י ‎ וחד״ש: ‎ להעמיד ‎ לדין ‎ את ‎ האחראים ‎ ־  אולמרט, ‎ ברק ‎ ואשכנזי.‎ 


מאת ‎ תלמה ‎ דקל‎ 

הוועדה ‎ המיוחדת ‎ של ‎ האו״ם ‎ לבדיקת ‎ אירועי ‎ מלחמת ‎ עזה‎ 
(דצמבר ‎ 2008  -  ינואר ‎ 2009), ‎ בראשות ‎ השופט ‎ ריצ׳רד‎ 
גולדסטון, ‎ פרסמה ‎ בשבוע ‎ שעבר ‎ דו״ח ‎ בן ‎ 575  עמודים,‎ 
המאשים ‎ את ‎ ישראל ‎ בביצוע ‎ פשעי ‎ מלחמה ‎ במהלך ‎ תקופת‎ 
המלחמה. ‎ הוועדה ‎ קובעת, ‎ כי ‎ גם ‎ הירי ‎ מרצועת ‎ עזה ‎ לעבר‎ 
ישובים ‎ ישראליים ‎ היה ‎ פשע ‎ מלחמה.‎ 

עוד ‎ בטרם ‎ נסקור ‎ את ‎ המסקנות ‎ של ‎ הדו״ח ‎ חשוב ‎ לציין, ‎ כי‎ 
הוא ‎ עולה ‎ בקנה ‎ אחד ‎ עם ‎ דוחות ‎ אחרים, ‎ שפרסמו ‎ ארגונים‎ 
לזכויות ‎ אדם ‎ לגבי ‎ פעולות ‎ הצבא ‎ הישראלי ‎ במהלך ‎ מלחמת‎ 
עזה, ‎ ועם ‎ עדויות ‎ של ‎ חיילים ‎ ישראלים.‎ 

ההמלצות ‎ לגבי ‎ ישראל‎ 

בדוח ‎ הוועדה ‎ בראשות ‎ גולדסטון ‎ נכתב, ‎ בין ‎ היתר, ‎ כי‎ 
"המבצע ‎ הצבאי ‎ בעזה ‎ כוון ‎ נגד ‎ אזרחי ‎ עזה ‎ כמכלול, ‎ כדי‎ 
לקדם ‎ מדיניות ‎ כוללת, ‎ שמטרתה ‎ להעניש ‎ את ‎ אוכלוסיית‎ 
עזה ‎ וליישם ‎ מדיניות ‎ מכוונת ‎ של ‎ הפעלת ‎ כוח ‎ נעדר‎ 
פרופורציה ‎ נגד ‎ האוכלוסייה ‎ האזרחית". ‎ ובהמשך:‎ 
"ישראל ‎ ביצעה ‎ פעולות ‎ המשתוות ‎ לפשעי ‎ מלחמה,‎ 
"תכן ‎ פשעים ‎ נגד ‎ האנושות".‎ 

ועדת ‎ גולדסטון ‎ קובעת, ‎ כי ‎ "ישראל ‎ כשלה ‎ בנקיטת ‎ אמצעי‎ 
בטיחות, ‎ הנדרשים ‎ על ‎ פי ‎ החוק ‎ הבינלאומי, ‎ כדי ‎ להימנע ‎ או‎ 
לצמצם ‎ למינימום ‎ את ‎ הפגיעה ‎ באזרחים ‎ ואת ‎ ההרס ‎ של‎ 
מבנים ‎ ורכוש". ‎ בהקשר ‎ זה ‎ מתייחס ‎ הדו״ח ‎ גם ‎ לירי ‎ פגזי ‎ זרחן‎ 
לבן, ‎ שביצע ‎ צה״ל ‎ לעבר ‎ מתקנים ‎ של ‎ אונר״א, ‎ וכן ‎ לפגיעה‎ 
בבתי ‎ חולים. ‎ פעולות ‎ כאלה ‎ מהוות ‎ "הפרה ‎ של ‎ החוק‎ 
הבינלאומי", ‎ נכתב ‎ בדו״ח.‎ 

אשמה ‎ חמורה ‎ אחרת ‎ מתייחסת ‎ למניעת ‎ פעולתם ‎ של‎ 
כוחות ‎ הצלה: ‎ במספר ‎ מקרים, ‎ נאמר ‎ בדו״ח, ‎ צה״ל ‎ לא ‎ התיר‎ 
לכוחות ‎ הצלה ‎ ולארגונים ‎ הומניטריים ‎ להיכנס ‎ לאזורים, ‎ בהם‎ 
שהו ‎ נפגעים ‎ פלסטינים. ‎ הדו״ח ‎ מוסיף ‎ ומציין, ‎ כי ‎ "ישנן‎ 
עדויות ‎ ברורות, ‎ לפיהן ‎ הכוחות ‎ הישראליים ‎ הפרו ‎ בגסות ‎ את‎ 
אמנת ‎ ז׳נבה, ‎ לרבות: ‎ הרג ‎ מכוון, ‎ עינויים ‎ או ‎ מתן ‎ יחס ‎ לא‎ 
אנושי, ‎ גרימת ‎ פציעות ‎ קשות ‎ והרס ‎ כבד ‎ של ‎ רכוש".‎ 

ועדת ‎ גולדסטון ‎ ממליצה ‎ למועצת ‎ הביטחון ‎ של ‎ האו״ם,‎ 
לקרוא ‎ לממשלת ‎ ישראל ‎ לפתוח ‎ תוך ‎ שלושה ‎ חודשים‎ 
ב״חקירות ‎ מתאימות, ‎ שיהיו ‎ עצמאיות ‎ ובהתאם ‎ לתקנים‎ 
הבינלאומיים, ‎ לבדיקת ‎ ההפרות ‎ הרציניות ‎ של ‎ החוק‎ 
הבינלאומי ‎ בדבר ‎ זכויות ‎ אדם, ‎ כפי ‎ שדווחו ‎ בידי ‎ הוועדה".‎ 
אחרי ‎ שלושה ‎ חודשים, ‎ מציין ‎ הדו״ח, ‎ תצטרך ‎ ישראל ‎ לעדכן‎ 
את ‎ מועצת ‎ הביטחון ‎ על ‎ הצעדים ‎ שננקטו. ‎ אם ‎ תוך ‎ חצי ‎ שנה‎ 
יתברר, ‎ כי ‎ ישראל ‎ לא ‎ הקימה ‎ ועדת ‎ חקירה ‎ כזאת, ‎ ממליצה‎ 
הוועדה ‎ להעביר ‎ את ‎ הממצאים ‎ שלה ‎ לגבי ‎ מלחמת ‎ עזה‎ 
לתובע ‎ בבית ‎ הדין ‎ הפלילי ‎ הבינלאומי ‎ בהאג.‎ 

ועדת ‎ גולדסטון ‎ קוראת ‎ לישראל ‎ להפסיק ‎ מיד ‎ את ‎ סגירת‎ 
מעברי ‎ הגבול ‎ ולאפשר ‎ העברת ‎ מזון ‎ וציוד ‎ הנדרש ‎ לשיקום‎ 
המבנים ‎ ההרוסים. ‎ בנוסף, ‎ נקראות ‎ הרשויות ‎ בישראל ‎ להסיר‎ 
את ‎ המגבלות ‎ על ‎ הדיג ‎ במימי ‎ הרצועה.‎ 


ההמלצות ‎ לגבי ‎ השלטון ‎ בעזה‎ 

ועדת ‎ גולדסטון ‎ מייחסת ‎ מקום ‎ בדו״ח ‎ גם ‎ לביקורת ‎ על‎ 
הפעולות ‎ של ‎ שלטון ‎ החמאס ‎ בעזה. ‎ הוועדה ‎ קוראת ‎ להתייחס‎ 
לגלעד ‎ שליט ‎ כאל ‎ שבוי ‎ מלחמה ‎ ולאפשר ‎ לו ‎ קשר ‎ עם ‎ העולם‎ 
החיצון, ‎ לרבות ‎ ביקורים ‎ של ‎ הצלב ‎ האדום.‎ 

דו״ח ‎ הוועדה ‎ מותח ‎ ביקורת ‎ חריפה ‎ על ‎ ירי ‎ רקטות ‎ בידי‎ 
פלסטינים, ‎ שכוון ‎ למטרות ‎ אזרחיות ‎ ולא ‎ צבאיות: ‎ "הם ‎ ביצעו‎ 
מתקפות ‎ מכוונות ‎ נגד ‎ אוכלוסיה ‎ אזרחית, ‎ אשר ‎ מהוות ‎ פשעי‎ 
מלחמה ‎ ואף ‎ פשעים ‎ נגד ‎ האנושות".‎ 

הוועדה ‎ קוראת ‎ לארגונים ‎ הפלסטיניים ‎ החמושים ‎ לכבד ‎ את‎ 
החוק ‎ ההומינטרי ‎ הבינלאומי, ‎ לגנות ‎ את ‎ ההתקפות ‎ נגד‎ 
אזרחים ‎ ישראלים ‎ ולהימנע ‎ מפגיעה ‎ באזרחים ‎ פלסטינים.‎ 
התגובות ‎ בישראל‎ 

כפי ‎ שהיה ‎ ברור ‎ מרגע ‎ מינויה ‎ של ‎ הוועדה, ‎ ממשלת‎ 
נתניהו־ברק‎ -ליברמן ‎ התייחסה ‎ אליה ‎ בעוינות ‎ מופגנת ‎ וסירבה‎ 
לשתף ‎ עמה ‎ פעולה ‎ ולאפשר ‎ לה ‎ לבקר ‎ בישראל.‎ 

עם ‎ פרסום ‎ דו״ח ‎ הוועדה, ‎ הזדרזו ‎ הדוברים ‎ הרשמיים‎ 
להאשים ‎ את ‎ הוועדה ‎ בדעה ‎ קדומה ‎ ביחס ‎ לישראל ‎ ולצבא‎ 
הישראלי ‎ ובקבלת ‎ תכתיבים ‎ מהחמאם. ‎ במקום ‎ להתייחס‎ 
לעובדות, ‎ שמפרט ‎ הדו״ח, ‎ בחרו ‎ נתניהו ‎ ואנשיו ‎ לשוב ‎ ולטעון‎ 
את ‎ הטענה ‎ בדבר ‎ היות ‎ צה״ל ‎ "הצבא ‎ המוסרי ‎ ביותר ‎ בעולם",‎ 
וזאת ‎ אחרי ‎ 42  שנות ‎ כיבוש ‎ ואין ‎ ספור ‎ מלחמות ‎ ופעילות‎ 
צבאיות ‎ יזומות ‎ אחרות, ‎ שגרמו ‎ לרבבות ‎ הרוגים ‎ ופצועים.‎ 

ארגוני ‎ זכויות ‎ האדם ‎ בישראל ‎ הגיבו ‎ לדו״ח ‎ גולדסטון‎ 
בקריאה ‎ לממשלת ‎ ישראל ‎ להתייחס ‎ לדו״ח ‎ באופן ‎ ענייני‎ 
ולקיים ‎ חקירה ‎ עצמאית ‎ ובלתי ‎ תלויה ‎ לבירור ‎ החשדות‎ 
בפשעי ‎ מלחמה. ‎ בשעתו, ‎ דחה ‎ היועץ ‎ המשפטי ‎ לממשלה ‎ את‎ 
דרישתם ‎ של ‎ ארגונים ‎ אלה ‎ להקים ‎ גוף ‎ עצמאי, ‎ שיחקור ‎ את‎ 
פעולות ‎ הצבא ‎ במהלך ‎ מלחמת ‎ עזה.‎ 

בתגובה ‎ לדו״ח ‎ גולדסטון ‎ קרא ‎ ח״כ ‎ מוחמד ‎ ברכה, ‎ יו״ר‎ 
חד״ש, ‎ להעמיד ‎ לדין ‎ את ‎ ראש ‎ הממשלה ‎ לשעבר ‎ אהוד‎ 
אולמרט, ‎ את ‎ שר ‎ הביטחון ‎ בימי ‎ המלחמה ‎ אהוד ‎ ברק ‎ ואת‎ 
הרמטכ״ל ‎ גבי ‎ אשכנזי. ‎ ברכה ‎ ציין, ‎ כי ‎ מסקנות ‎ ועדת‎ 
גולדסטון ‎ מוכיחות ‎ שוב, ‎ כי ‎ ישראל ‎ ביצעה ‎ פשעי ‎ מלחמה‎ 
בעזה, ‎ והן ‎ מצטרפות ‎ לעדויות ‎ רבות, ‎ כולל ‎ של ‎ חיילי ‎ צה״ל,‎ 
אודות ‎ פשעים ‎ שביצע ‎ הצבא ‎ הישראלי ‎ בעזה.‎ 
משמעות ‎ הדו״ח‎ 

ועדת ‎ גולדסטון ‎ קיבלה ‎ מהמועצה ‎ לזכויות ‎ האדם ‎ של‎ 
האו״ם, ‎ שמינתה ‎ אותה, ‎ מנדט ‎ לחקור ‎ את ‎ התנהגות ‎ הצבא‎ 
הישראלי ‎ בזמן ‎ המלחמה ‎ בעזה. ‎ הוועדה ‎ לא ‎ קיבלה ‎ מנדט‎ 
לחקור ‎ את ‎ ההחלטה ‎ הפוליטית ‎ בדבר ‎ היציאה ‎ למלחמה, ‎ את‎ 
המשמעות ‎ של ‎ 42  שנות ‎ כיבוש ‎ ישראלי ‎ ואת ‎ רמיסת ‎ הזכויות‎ 
הלאומיות ‎ של ‎ העם ‎ הפלסטיני, ‎ ולכן ‎ גם ‎ לא ‎ עסקה ‎ בנושאים‎ 
המהותיים ‎ האלה.‎ 

אך ‎ למרות ‎ חולשה ‎ בסיסית ‎ זו, ‎ דו״ח ‎ רשמי ‎ זה ‎ של ‎ ועדת‎ 
חקירה ‎ מטעם ‎ האו״ם ‎ הוא ‎ מהלומה ‎ פוליטית ‎ חסרת ‎ תקדים ‎ על‎ 
המדיניות ‎ הרשמית ‎ של ‎ ישראל. ‎ לראשונה ‎ קובע ‎ דו״ח ‎ של‎ 
האו״ם, ‎ כי ‎ הפעילות, ‎ שממשלת ‎ ישראל ‎ וצה״ל ‎ מגדירים‎ 
כפעילות ‎ נגד ‎ טרור, ‎ היא ‎ בגדר ‎ פשעי ‎ מלחמה ‎ נגד ‎ אזרחים.‎ 


כלכלה ‎ /4‎ 


התועלת ‎ המוגבלת ‎ בביקורת ‎ ללא ‎ חלופה‎ 

על ‎ ספרו ‎ של ‎ פרופ' ‎ אריאל ‎ רובינשטיין ‎ ־  "אגדות ‎ הכלכלה".*‎ 


מאת ‎ תמר ‎ גו־דינסקי‎ 

מה ‎ יש ‎ לכלכלה ‎ הבורגנית ‎ לומר ‎ נוכח ‎ המשבר ‎ הכלכלי?‎ 
מה ‎ יש ‎ לה ‎ לומר ‎ בכלל ‎ על ‎ המשטר ‎ הקפיטליסטי, ‎ שאותו ‎ היא‎ 
מתיימרת ‎ לחקור, ‎ לנתח ‎ ולהסביר? ‎ ומהי ‎ ההכשרה ‎ שמקבלים‎ 
סטודנטים ‎ לכלכלה ‎ הלומדים ‎ את ‎ מדע ‎ הכלכלה ‎ הבורגני?‎ 

אריאל ‎ רובינשטיין, ‎ פרופסור ‎ לכלכלה ‎ וחתן ‎ פרס ‎ ישראל‎ 
בתחום ‎ זה, ‎ פרסם ‎ לאחרונה ‎ ספר, ‎ ובו ‎ הוא ‎ מציג ‎ עמדה ‎ נחרצת,‎ 
המבוססת ‎ על ‎ יידע ‎ אישי ‎ של ‎ מחקר ‎ והוראה‎ :  ראשית, ‎ כלכלה‎ 
אינה ‎ מדע; ‎ שנית, ‎ המודלים ‎ המתמטיים־כלכליים, ‎ שבהם‎ 
מתהדרים ‎ בלימודי ‎ הכלכלה ‎ הבורגנית, ‎ אינם ‎ אלא ‎ אגדות;‎ 
ושלישית, ‎ לכל ‎ אגדה ‎ כלכלית ‎ קובעים ‎ הכלכלנים ‎ מערך‎ 
כללים, ‎ שלפיו ‎ האגדה ‎ רשאית ‎ להתפתח ‎ ולהגיע ‎ לסוף,‎ 
המכונה ‎ פתרון; ‎ רביעית, ‎ השפה ‎ הפורמלית ‎ של ‎ הנחות‎ 
ומסקנות ‎ מוצגת ‎ כ״אמת ‎ מוחלטת", ‎ אך ‎ בפועל ‎ היא ‎ יוצרת‎ 
אשליה ‎ של ‎ מדעיות.‎ 

ומה ‎ קורה ‎ כאשר ‎ מציעים ‎ את ‎ המודלים, ‎ שאינם ‎ אלא ‎ אגדות‎ 
ואשליות ‎ שלמדע?‎ 

רובינשטיין: ‎ "כאשר ‎ הדברים ‎ מגיעים ‎ לשאלות ‎ של ‎ מדיניות‎ 
כלכלית, ‎ הכסות ‎ הפורמלית ‎ של ‎ המודל ‎ מאפשרת ‎ לכלכלנים‎ 
להציג ‎ מצג ‎ שווא ‎ מדעי ‎ וסמכותי ‎ ולהסתיר ‎ מההדיוט ‎ את‎ 
ההנחות, ‎ שהמודל ‎ השתמש ‎ בהן. ‎ החיץ ‎ שבין ‎ שפת ‎ הסתרים‎ 
הפורמלית ‎ לשפת ‎ בני ‎ האדם ‎ מונע ‎ כמעט ‎ לחלוטין ‎ ממי ‎ שאינו‎ 
חבר ‎ במסדר ‎ הכלכלי ‎ לבקר ‎ את ‎ הטיעונים ‎ הכלכליים״ ‎ <ע׳ ‎ 24,‎ 
ההדגשות ‎ אינן ‎ במקור).‎ 

רובינשטיין ‎ עצמו ‎ מקדיש ‎ מקום ‎ נרחב ‎ בספרו ‎ לתיאור‎ 
ולניתוח ‎ של ‎ מודלים ‎ כלכליים, ‎ שבהם ‎ מככבים ‎ שני ‎ רוכלים‎ 
המתחרים ‎ על ‎ מכירת ‎ עיתונים ‎ באותו ‎ רחוב; ‎ או ‎ שלושה‎ 
חייטים, ‎ המעוניינים ‎ להגדיל ‎ את ‎ חוג ‎ לקוחותיהם. ‎ הוא ‎ מסביר‎ 
מהו ‎ "האדם ‎ הרציונלי", ‎ המככב ‎ במודלים ‎ הכלכליים,‎ 
שעיקרם ‎ -  קבלת ‎ החלטות ‎ אישיות ‎ בשוק ‎ חופשי, ‎ אבל ‎ חופשי‎ 
ממש. ‎ הוא ‎ מתאר ‎ "ניסויים", ‎ המראים, ‎ שבעצם ‎ האנשים ‎ אינם‎ 
רציונליים ‎ בהחלטותיהם. ‎ רובינשטיין ‎ גם ‎ מסביר ‎ ומדגים‎ 
היבטים ‎ אחדים ‎ של ‎ תורת ‎ המשחקים, ‎ תוך ‎ שהוא ‎ מזהיר, ‎ שאין‎ 
שום ‎ קשר ‎ בין ‎ התוצאה ‎ המוצגת ‎ במסגרת ‎ משחק ‎ זה ‎ או ‎ אחר‎ 
לבין ‎ התנהגות ‎ של ‎ בני ‎ אדם ‎ במציאות.‎ 

אך ‎ רובינשטיין, ‎ עם ‎ כל ‎ ביקורתו ‎ על ‎ מצג ‎ השווא ‎ של‎ 
הכלכלה ‎ הבורגנית, ‎ מקבל ‎ כאקסיומה ‎ את ‎ הנחותיה‎ 
העקרוניות. ‎ כך, ‎ למשל, ‎ בפרק ‎ 3, ‎ שכותרתו ‎ "  אגדת ‎ הג׳ונגל‎ 
ואגדת ‎ השוק", ‎ הוא ‎ כותב: ‎ "כלכלתנו ‎ מקדשת ‎ את ‎ מושג‎ 
הבעלות״ ‎ (ע׳ ‎ 133). ‎ מה ‎ זו ‎ ״כלכלתנו״ ‎ -  כלכלה ‎ שלנו?‎ 
ומדוע ‎ היא ‎ מקדשת ‎ את ‎ הבעלות? ‎ -  לכך ‎ רובינשטיין ‎ אינו‎ 
מתייחס. ‎ במקום ‎ זאת, ‎ הוא ‎ כותב ‎ בהמשך ‎ הפרק: ‎ "אנו‎ 
מאמינים ‎ במושג ‎ פתרון ‎ הקרוי ‎ שיווי ‎ משקל ‎ תחרותי". ‎ ההיגיון‎ 
אומר ‎ ש״אנו" ‎ כולל ‎ גם ‎ את ‎ המחבר, ‎ את ‎ רובינשטיין, ‎ ולכן‎ 
אפשר ‎ לקרוא ‎ את ‎ המשפט ‎ גם ‎ כך: ‎ "אני ‎ מאמין ‎ במושג ‎ פתרון‎ 
הקרוי ‎ שיווי ‎ משקל ‎ תחרותי". ‎ אך ‎ אם ‎ כלכלה, ‎ אפילו ‎ לפי‎ 
רובינשטיין, ‎ מבוססת ‎ על ‎ אמונה ‎ בפתרון, ‎ שבו ‎ כל ‎ אחד ‎ יכול,‎ 
בעזרת ‎ השוק, ‎ להשפיע ‎ על ‎ רמת ‎ המחירים ‎ של ‎ מוצר ‎ מסוים ‎ - 


הרי ‎ שגם ‎ רובינשטיין, ‎ המזהיר ‎ אותנו ‎ מפני ‎ אגדות, ‎ משתמש‎ 
בפועל ‎ בכלים ‎ אלה ‎ עצמם ‎ של ‎ אמונות ‎ והנחות ‎ פורמליות,‎ 
לרבות ‎ האמונה ‎ בפועלה ‎ של ‎ "היד ‎ הנעלמה", ‎ המביאה ‎ לשווי‎ 
משקל ‎ תחרותי ‎ <ע׳ ‎ 145).‎ 

היכן, ‎ אפוא, ‎ מצויה ‎ ביקורתו ‎ של ‎ רובינשטיין ‎ על ‎ לימודי‎ 
הכלכלה ‎ הבורגנית ‎ ?  הוא ‎ אינו ‎ פוסל ‎ או ‎ שולל ‎ את ‎ מודל ‎ השוק,‎ 
אלא ‎ מזהיר ‎ מחוסר ‎ הביקורתיות ‎ בהוראה ‎ שלו:‎ 

"לימודי ‎ הכלכלה ‎ המקובלים ‎ מתרכזים ‎ במודל ‎ השוק‎ 
וכובשים ‎ בסערה ‎ את ‎ לבות ‎ הסטודנטים, ‎ לא ‎ בזכות ‎ אישוש‎ 
אמפירי ‎ ולא ‎ בעקבות ‎ דיון ‎ נורמטיבי, ‎ שהרי ‎ אלה ‎ בדרך ‎ כלל‎ 
אינם ‎ מתקיימים״ ‎ <ע׳ ‎ 150).‎ 

הוא ‎ אינו ‎ פוסל ‎ או ‎ שולל ‎ את ‎ המשטר ‎ הכלכלי, ‎ שבו ‎ קיים‎ 
תהליך ‎ ברור ‎ של ‎ ריכוז ‎ עושר ‎ רב ‎ בידי ‎ מעטים, ‎ אלא ‎ מסתייג‎ 
מהתוצאה ‎ מתוך ‎ שיקולים ‎ מוסריים, ‎ וקובע: ‎ "ריכוז ‎ העושר‎ 
הוא ‎ אנטי-דמוקרטי, ‎ שהרי ‎ הרעיון ‎ הדמוקרטי ‎ אינו ‎ מתמצה‎ 
בקיום ‎ בחירות ‎ אחת ‎ לארבע ‎ שנים, ‎ אלא ‎ בשאיפה ‎ לפיזורו ‎ של‎ 
הכוח ‎ הפוליטי ‎ באופן ‎ שוויוני ‎ בין ‎ כל ‎ האזרחים״‎ (ע׳ ‎ 188).‎ 

רובינשטיין ‎ אינו ‎ נגד ‎ בעלות ‎ פרטית ‎ על ‎ אמצעיי ‎ ייצור ‎ כמו‎ 
קרקע, ‎ אוצרות ‎ טבע, ‎ מפעלים ‎ וחברות, ‎ אלא ‎ מסתייג ‎ מקצב‎ 
ההפרטה ‎ ומהיקפה, ‎ ומתריע, ‎ כי ‎ הגזמה ‎ בהפרטה ‎ תוביל‎ 
לשבירת ‎ כלים ‎ ולהלאמה. ‎ על ‎ רקע ‎ המשבר ‎ הכלכלי ‎ העולמי‎ 
וצעדי ‎ ההלאמה ‎ שכבר ‎ ננקטים ‎ במדינות ‎ קפיטליסטיות,‎ 
נשמעת ‎ נכוחה ‎ המלצתו ‎ לכלכלנים‎ : 

"לאלה ‎ מהם ‎ הרוצים ‎ להקדים ‎ את ‎ זמנם, ‎ הייתי ‎ מייעץ‎ 
לנעול ‎ את ‎ תוכניות ‎ המחקר ‎ העוסקות ‎ בהפרטה ‎ ולהתחיל ‎ לדון‎ 
בשאלה ‎ העתידה ‎ להיות ‎ יותר ‎ רלוונטית ‎ -  מה ‎ מלאימים‎ 
וכיצד״ ‎ <ע׳ ‎ 197).‎ 

ככל ‎ הנראה, ‎ נתניהו ‎ ונושא ‎ כליו, ‎ שטייניץ, ‎ כמו ‎ גם ‎ פקידי‎ 
האוצר, ‎ לא ‎ אימצו ‎ את ‎ המלצתו ‎ של ‎ רובינשטיין, ‎ ובחוק‎ 
ההסדרים ‎ שגיבשו, ‎ הם ‎ כוללים ‎ דווקא ‎ שורה ‎ של ‎ הפרטות‎ 
נוספות, ‎ ובכלל ‎ זאת ‎ של ‎ הנמלים, ‎ חברת ‎ החשמל, ‎ בתי ‎ הספר‎ 
היסודיים ‎ ומינהל ‎ מקרקעי ‎ ישראל.‎ 

ניתן, ‎ אפוא, ‎ לסכם, ‎ שפרופ׳ ‎ רובינשטיין ‎ הוא ‎ בעד ‎ השוק‎ 
החופשי ‎ ובעד ‎ הכלכלה ‎ הבורגנית, ‎ ובלבד, ‎ שהמנהיגים ‎ יזכרו‎ 
שישנם ‎ "כשלי ‎ שוק", ‎ ולכן ‎ "כל ‎ מי ‎ שרוצה ‎ במדינה ‎ יהודית‎ 
בארץ ‎ ישראל ‎ צריך ‎ לקבל ‎ את ‎ הכורח ‎ שבהטלת ‎ מגבלות ‎ על‎ 
הכלכלה ‎ החופשית״ ‎ <ע׳ ‎ 198).‎ 

וכך ‎ יוצא, ‎ שרובינשטיין, ‎ עם ‎ כל ‎ ביקורתו, ‎ אינו ‎ עושה ‎ את‎ 
הצעד ‎ האינטלקטואלי ‎ המתבקש ‎ של ‎ הצגת ‎ חלופות ‎ מהותיות‎ 
לתפיסות ‎ הכלכליות, ‎ שעל ‎ מגבלותיהן‎ ("אגדות") ‎ הוא ‎ כותב‎ 
בפירוט. ‎ בספרו ‎ הכתוב ‎ בצורה ‎ מעניינת, ‎ ושוזר ‎ בהרצאותיו ‎ גם‎ 
סיפורים ‎ אישיים, ‎ אין ‎ מרקס, ‎ אין ‎ כלכלה ‎ מדינית ‎ מעמדית,‎ 
ובכלל ‎ אין ‎ מעמדות ‎ ומאבק ‎ מעמדי, ‎ ולכן ‎ אין ‎ הסבר ‎ של ‎ מהות‎ 
המשטר ‎ הקפיטליסטי ‎ ושל ‎ סתירותיו ‎ ומשבריו. ‎ עם ‎ כל‎ 
ביקורתו ‎ על ‎ צרות ‎ האופק ‎ של ‎ הכלכלנים, ‎ גם ‎ רובינשטיין ‎ נותר‎ 
עם ‎ הרוכל, ‎ החייט, ‎ הנוסע, ‎ הסוחר, ‎ ובקיצור ‎ -  השחקנים‎ 
באגדות, ‎ במצגי ‎ השווא ‎ של ‎ הכלכלנים ‎ הבורגניים.‎ 

•  אריאל ‎ רובינשטיין, ‎ אגדות ‎ הכלכלה,‎ 

כנרת, ‎ זמורה-ביתן, ‎ 2009.‎ 


ההר ‎ ההווה‎ /5‎ 


הפוליטיקה ‎ של ‎ הטכנולוגיה ‎ והחגים‎ 

מ׳ ‎ שמדבר ‎ כגזען ‎ ומריץ ‎ סרטונים ‎ גזעניים, ‎ הוא ‎ פשוט ‎ גזען.‎ 


מאת ‎ ערן ‎ הדס‎ 

1 

רמדאן ‎ הוא ‎ חודש ‎ הצום ‎ של ‎ המוסלמים, ‎ שבסיומו ‎ חוגגים‎ 
את ‎ עיר ‎ אל ‎ פיטר ‎ -  חג ‎ שבירת ‎ הצום. ‎ השנה ‎ משיק ‎ עיד ‎ אל‎ 
פיטר ‎ לראש ‎ השנה ‎ של ‎ הלוח ‎ העברי. ‎ מעבר ‎ לכך, ‎ חודש‎ 
הרמדאן ‎ הוא ‎ גם ‎ חודש ‎ הסיילים ‎ וההנחות ‎ במגזר ‎ הערבי.‎ 

חברת ‎ אורנג׳, ‎ אולי ‎ בניסיון ‎ להתנער ‎ מהתדמית ‎ הפוליטית‎ 
שדבקה ‎ בצבע ‎ הכתום, ‎ החליטה ‎ ללכת ‎ לקראת ‎ הציבור‎ 
המוסלמי ‎ ולצאת ‎ במבצע ‎ לכבוד ‎ חודש ‎ הרמדאן. ‎ כל ‎ מי‎ 
שיסמס ‎ את ‎ המילה ‎ "רמדאן" ‎ באנגלית, ‎ לשון ‎ המבצע, ‎ יקבל‎ 
2000  דקות ‎ שיחה ‎ חינם ‎ בלילות ‎ החודש. ‎ כעבור ‎ כמה ‎ ימים‎ 
הפסיקה ‎ אורנג׳ ‎ את ‎ ההצטרפות ‎ למבצע. ‎ הסיבה: ‎ דבר ‎ המבצע‎ 
דלף ‎ לכמה ‎ פורומים ‎ ואתרים ‎ באינטרנט, ‎ וגם ‎ הציבור ‎ היהודי‎ 
החל ‎ לסמס ‎ עבור ‎ ההטבות.‎ 

בתקנון ‎ המבצע ‎ כתוב ‎ היה, ‎ כי ‎ החברה ‎ רשאית ‎ להפסיק ‎ את‎ 
ההרשמה ‎ או ‎ לשנות ‎ את ‎ תנאיה. ‎ ובכל ‎ זאת ‎ נשאלת ‎ השאלה:‎ 
האם ‎ פיעמה ‎ באורנג׳ ‎ התקווה, ‎ שמסיבה ‎ כלשהי ‎ יהודים ‎ לא‎ 
ירצו ‎ להשתתף ‎ בחגיגה ‎ של ‎ דקות ‎ החינם ‎ ? 

2 

הטכנולוגיה ‎ משפיעה ‎ גם ‎ על ‎ הדת. ‎ כך, ‎ למשל, ‎ הביאה ‎ לנו‎ 
הקידמה ‎ את ‎ האתר ‎ ״כיפה ‎ -  מאמינים ‎ באינטרנט", ‎ ובו ‎ מאגר‎ 
מידע, ‎ בלוגים ‎ ועוד ‎ בנושא ‎ יהדות‎ (11 ‎ .סס‎ .3כ[1:>[).‎ 

באתר ‎ מדור ‎ שאלות ‎ ותשובות ‎ לרב, ‎ ובכל ‎ פעם ‎ משיב ‎ רב‎ 
אחר ‎ לשאלות ‎ הקוראים. ‎ אחד ‎ הפונים ‎ למדור ‎ עסק ‎ במבצע ‎ של‎ 
אורנג׳: ‎ האם ‎ מבחינת ‎ דיני ‎ ממונות ‎ אסור, ‎ או ‎ אינו ‎ ראוי, ‎ כי‎ 
יהודים ‎ יירשמו ‎ למבצע?‎ 
השואל ‎ זכה ‎ לתשובה ‎ מהרב ‎ יובל ‎ שרלו:‎ 
"אני ‎ מבין ‎ שהשאלה ‎ כבר ‎ לא ‎ רלוונטית. ‎ לדעתי, ‎ רישום‎ 
היהודים ‎ הוא ‎ מעשה ‎ לא ‎ ישר, ‎ וזאת ‎ משתי ‎ סיבות: ‎ הן ‎ כלפי‎ 
חברת ‎ אורנג' ‎ והתחזות ‎ שווא, ‎ והן ‎ כלפי ‎ שמייא ‎ בנכונות‎ 
להזדהות ‎ עם ‎ דת ‎ אחרת ‎ עבור ‎ כסף. ‎ מעבר ‎ לכך, ‎ האם ‎ זו ‎ לא‎ 
מידה ‎ של ‎ רדיפת ‎ בצע ‎ מכוערת?"‎ 
אחד ‎ המגיבים ‎ הקשה:‎ 

"זכורה ‎ לי ‎ שאלה ‎ זהה, ‎ שנשאלה ‎ פה ‎ לפני ‎ שבועיים ‎ והרב‎ 
שנשאל ‎ ענה ‎ שמותר"...‎ 
השואל ‎ השני ‎ זכה ‎ לתשובה ‎ הבאה‎ : 
"כבכל ‎ שאלה ‎ הלכתית ‎ יש ‎ צדדים ‎ לכאן ‎ ולכאן. ‎ רב ‎ מחויב‎ 
לכתוב ‎ את ‎ עמדתו, ‎ אלא ‎ אם ‎ כן, ‎ יש ‎ עמדה ‎ מקובלת ‎ אחת".‎ 
ככל ‎ הנראה ‎ אין ‎ חברה ‎ סלולארית ‎ מקובלת ‎ אחת.‎ 

3 

מה ‎ מתכננת ‎ הממשלה ‎ לחגים? ‎ לקראת ‎ החגים ‎ היהודיים,‎ 
מתלוננים ‎ במשרד ‎ התיירות ‎ על ‎ משרד ‎ הפנים, ‎ שהקשיח ‎ את‎ 
יחסו ‎ לתיירים ‎ זרים ‎ המגיעים ‎ בקבוצות ‎ לארץ. ‎ סוכן ‎ הנסיעות‎ 
מחויב ‎ להעמיד ‎ פיקדון, ‎ שיהווה ‎ ערובה ‎ לכך, ‎ שאיש ‎ מן‎ 


הקבוצה ‎ לא ‎ ימצא ‎ את ‎ הדרך ‎ להישאר ‎ בארץ, ‎ במקום ‎ לשוב‎ 
לחו״ל ‎ עם ‎ הקבוצה.‎ 

במשרד ‎ הפנים, ‎ לעומת ‎ זאת, ‎ שוקדים ‎ במרץ ‎ על ‎ תוכנית‎ 
שתאפשר ‎ לגרש ‎ מן ‎ המדינה ‎ משפחות ‎ של ‎ מהגרי-עבודה,‎ 
לרבות ‎ ילדיהם ‎ (אולי ‎ תמורת ‎ ״פיצוי״ ‎ של ‎ 3,000  ש״ח‎ 
למשפחה!). ‎ במשרד ‎ ראש-הממשלה ‎ מבהירים, ‎ שהם ‎ כנראה‎ 
לא ‎ יתנו ‎ יד ‎ לתוכנית ‎ כזאת, ‎ ואת ‎ האמת ‎ רק ‎ ימים ‎ יגידו.‎ 

אך ‎ בהקשר ‎ הטכנולוגי, ‎ יצא ‎ משרד ‎ ראש־הממשלה, ‎ יחד‎ 
עם ‎ הסוכנות ‎ היהודית, ‎ בקמפיין ‎ לתקופת ‎ החגים, ‎ שתכליתו ‎ - 
לחזק ‎ את ‎ פרויקט ‎ "מסע", ‎ שמטרתו ‎ לחבר ‎ בין ‎ יהודים‎ 
בארצות ‎ שונות ‎ לישראל. ‎ באתר ‎ הסוכנות ‎ היהודית ‎ מופיע‎ 
הפרויקט ‎ תחת ‎ הכותרת: ‎ "אסור ‎ לאבד ‎ את ‎ היהודים".‎ 
הפרויקט ‎ החל ‎ במודעות, ‎ גם ‎ באינטרנט ‎ ואפילו ‎ בפייסבוק,‎ 
שנשאו ‎ את ‎ הכותרת: ‎ "הלך ‎ לאיבוד".‎ 

במסיבת ‎ עיתונאים ‎ שערכו ‎ ראשי ‎ הפרויקט ‎ נאמר, ‎ כי ‎ מספר‎ 
היהודים ‎ בארצות ‎ העולם ‎ נמצא ‎ ב״צמיחה ‎ שלילית" ‎ בשל‎ 
נישואי-תערובת. ‎ ה״איבוד", ‎ עליו ‎ הצביע ‎ משרד ‎ ראש‎ 
הממשלה, ‎ התגלה ‎ כהתבוללות ‎ בחברה ‎ הכללית.‎ 

במהרה ‎ קמה ‎ זעקה ‎ מסוימת, ‎ שהאשימה ‎ את ‎ משרד ‎ ראש-‎ 
הממשלה ‎ ואת ‎ הסוכנות ‎ בגזענות ‎ נוסח ‎ "אתה ‎ בחרתנו", ‎ עקב‎ 
התנגדותם ‎ לנישואין ‎ של ‎ יהודים ‎ עם ‎ מי ‎ שאינם ‎ יהודים.‎ 
בעקבות ‎ זאת, ‎ הקמפיין ‎ עודן ‎ במקצת, ‎ אך ‎ עדיין ‎ מוצג ‎ ופועל.‎ 

4 

לא ‎ רק ‎ בארץ ‎ יש ‎ קמפיינים ‎ אינטרנטיים. ‎ בארה״ב ‎ יש‎ 
משקל ‎ רב ‎ למה ‎ שקרוי ‎ "להיטים ‎ ויראליים", ‎ כלומר ‎ קטעי‎ 
וידאו, ‎ המופצים ‎ באמצעות ‎ האינטרנט ‎ ומגיעים, ‎ תוך ‎ זמן ‎ קצר,‎ 
למספר ‎ אדיר ‎ של ‎ אנשים, ‎ ממש ‎ כמו ‎ וירוס ‎ (ומכאן ‎ השם‎ 
ויראלי).‎ 

אחד ‎ הקליפים ‎ הויראליים ‎ הפופולאריים ‎ ביותר ‎ לאחרונה,‎ 
שזכה ‎ עד ‎ כה ‎ בלמעלה ‎ מ־10.5 ‎ מיליון ‎ צפיות, ‎ נושא ‎ את‎ 
הכותרת: ‎ הדמוגרפיה ‎ האיסלמית. ‎ הפצת ‎ הקטע ‎ החלה ‎ בחודש‎ 
מרס ‎ השנה, ‎ אך ‎ בשבועות ‎ האחרונים ‎ הוא ‎ מופץ ‎ ביתר ‎ שאת‎ 
ברשתות ‎ החברתיות.‎ 

בדומה ‎ לפרויקט ‎ "מסע", ‎ גם ‎ הקמפיין ‎ לגבי ‎ הדמוגרפיה‎ 
האיסלמית ‎ עוסק ‎ בצמיחה ‎ שלילית ‎ של ‎ האוכלוסייה. ‎ לדברי‎ 
היוצרים ‎ של ‎ הקליפ, ‎ מחקרים ‎ מראים, ‎ כי ‎ על-מנת ‎ שתרבות‎ 
תשתמר ‎ ולא ‎ תיעלם, ‎ על ‎ החברה ‎ להגיע ‎ לשיעור ‎ ילודה‎ 
ממוצע ‎ של ‎ 2.11  ילדים ‎ לזוג. ‎ היוצרים ‎ מונים ‎ שורה ‎ של‎ 
מדינות ‎ באירופה ‎ בהן ‎ שיעור ‎ הילודה ‎ נמוך ‎ בהרבה ‎ מאותו‎ 
שיעור ‎ גבולי, ‎ ולכן ‎ המהגרים ‎ המוסלמים ‎ לאותן ‎ מדינות‎ 
עשויים ‎ לגרום ‎ ל״שינוי ‎ התרבות" ‎ בהן.‎ 

בארה״ב, ‎ שיעור ‎ הילודה ‎ הממוצע ‎ הוא ‎ 1.6  לזוג. ‎ אבל‎ 
כאשר ‎ מוסיפים ‎ את ‎ ההיספאנים ‎ (הנחשבים ‎ לעניין ‎ זה‎ 
׳לבנים׳), ‎ מגיעים ‎ ל- 2.1 1  הנכסף. ‎ לכן ‎ סיכום ‎ הסרטון ‎ הוא,‎ 
שהחברה ‎ האמריקאית ‎ בקושי ‎ מצליחה ‎ "לשמר ‎ את ‎ תרבותה".‎ 

וכך ‎ יוצא, ‎ שבעת ‎ שארה״ב ‎ מונהגת ‎ לראשונה ‎ בידי ‎ נשיא‎ 
שחור, ‎ עובדת ‎ מגפת ‎ הווירוס ‎ הגזעני ‎ שעות ‎ נוספות, ‎ בקובעה,‎ 
שהשחורים ‎ אינם ‎ חלק ‎ מ״התרבות" ‎ של ‎ אמריקה.‎ 


שביתת ‎ עובדי ‎ כללית ‎ משלימה‎ 


עובדי ‎ כללית ‎ רפואה ‎ משלימה ‎ -  שירותי ‎ הרפואה‎ 
האלטרנטיבית ‎ של ‎ קופת ‎ חולים ‎ כללית, ‎ המנוהלים ‎ בידי ‎ חברת‎ 
ש.ל.ה. ‎ -  החליטו ‎ לפתוח ‎ בשביתה ‎ כללית ‎ ללא ‎ הגבלת ‎ זמן‎ 
מיד ‎ אחרי ‎ ראש ‎ השנה. ‎ זה ‎ היה ‎ הסיכום ‎ של ‎ האסיפה ‎ הכללית‎ 
של ‎ העובדים, ‎ שנערכה ‎ בשבוע ‎ שעבר ‎ בסמינר ‎ הקיבוצים‎ 
בתל-אביב. ‎ אם ‎ לא ‎ תחול ‎ פריצת ‎ דרך ‎ במגעים ‎ בין ‎ הוועד‎ 
להנהלה, ‎ תתקיים ‎ השביתה ‎ ב-50 ‎ המרפאות ‎ המשלימות ‎ של‎ 
הכללית.‎ 

עובדי ‎ כללית ‎ משלימה, ‎ רובם ‎ רופאים ‎ ומטפלים ‎ ברפואה‎ 
אלטרנטיבית, ‎ מאוגדים ‎ במסגרת ‎ הארגון ‎ "כוח ‎ לעובדים".‎ 
העובדים ‎ דורשים ‎ חתימה ‎ על ‎ הסכם ‎ עבודה ‎ קיבוצי. ‎ ההנהלה‎ 
של ‎ ש.ל.ה. ‎ מסרבת ‎ להכיר ‎ בהתארגנות ‎ העובדים ‎ בטענה,‎ 
ש״מרבית ‎ העובדים ‎ אינם ‎ תומכים ‎ בו", ‎ ואינה ‎ מקיימת ‎ עמו‎ 
משא-ומתן.‎ 

■על ‎ קונש, ‎ יו״ר ‎ ועד ‎ העובדים, ‎ אמרה, ‎ כי ‎ העובדים ‎ קיוו‎ 
שלא ‎ יידרשו ‎ לשביתה ‎ ללא ‎ הגבלת ‎ זמן, ‎ שתשפיע ‎ על‎ 
המטופלים. ‎ אך ‎ ההנהלה ‎ ממשיכה ‎ לפגוע ‎ בזכות ‎ החוקית‎ 
להתארגן ‎ במקום ‎ העבודה ‎ ומסרבת ‎ לנהל ‎ מו״מ ‎ אחראי ‎ ושקול‎ 
־  דבר ‎ שממילא ‎ תיאלץ ‎ לעשות ‎ בעתיד.‎ 

מפגש ‎ מסף ‎ של ‎ מכתב ‎ השמיניסטים‎ 

"אם ‎ גם ‎ אתם ‎ מבינים ‎ שהכיבוש ‎ והמצור ‎ על ‎ עזה ‎ לא‎ 
מוסריים; ‎ אם ‎ גם ‎ אתן ‎ לא ‎ מוכנות ‎ לקחת ‎ חלק ‎ במדיניות‎ 
הדיכוי ‎ וההרג‎ ;  אם ‎ גם ‎ אתם ‎ חושבים ‎ לא ‎ להתגייס‎ ;  אם ‎ גם ‎ אתן‎ 
רוצות ‎ להשמיע ‎ את ‎ קולכן ‎ ולפעול ‎ נגד ‎ הכיבוש ‎ ובעד ‎ השלום‎ 
-  הצטרפו ‎ למכתב ‎ השמיניסטים ‎ החדש״ ‎ -  כך ‎ כתבה ‎ קבוצה‎ 
של ‎ תלמידים ‎ ותלמידות ‎ י״ב ‎ ומתנדבים ‎ בשנות ‎ שירות,‎ 
השוקלים ‎ לסרב ‎ מטעמי ‎ מצפון.‎ 

הפגישה ‎ של ‎ הסרבנים ‎ הצעירים ‎ זומנה ‎ ל-21 ‎ בספטמבר‎ 
במועדון ‎ ״הגדה ‎ השמאלית״ ‎ בתל-אביב. ‎ מטרתה ‎ -  להתניע‎ 
פעולת ‎ החתמה ‎ של ‎ סרבנים ‎ צעירים, ‎ המסרבים ‎ לשרת ‎ את‎ 
הכיבוש ‎ מטעמי ‎ מצפון ‎ ומוסר.‎ 

ערב ‎ התרמה ‎ משותף ‎ לכל ‎ קהילות‎ 
מהגרי ‎ העבודה ‎ הנאבקות ‎ בגירוש‎ 

אירוע ‎ סולידריות ‎ נגד ‎ הגירוש ‎ באמצעות ‎ ערב ‎ התרמה‎ 
משותף ‎ לכל ‎ קהילות ‎ מהגרי ‎ העבודה, ‎ יתקיים ‎ ביום ‎ שישי, ‎ 25 
בספטמבר, ‎ משעה ‎ 16:30  בגן ‎ לוינסקי ‎ ליד ‎ התחנה ‎ המרכזית‎ 
בתל-אביב. ‎ בתוכנית: ‎ הופעות ‎ וריקודים, ‎ מבחר ‎ מאכלים‎ 
מסורתיים ‎ והפעלות ‎ ומשחקים ‎ לילדים.‎ 

פעילים ‎ למען ‎ זכויות ‎ מהגרי ‎ עבודה ‎ מסרו ‎ לקראת ‎ האירוע,‎ 

כי ‎ הם ‎ ממשיכים ‎ במאבק ‎ המשותף ‎ נגד ‎ גירוש ‎ עובדים‎ 
ומשפחותיהם, ‎ מבוגרים ‎ וילדים. ‎ המאבק ‎ המשותף ‎ יימשך ‎ עד‎ 
שנשיג ‎ אזרחות ‎ לילדים ‎ ויופסקו ‎ ציד ‎ האדם ‎ והגירוש. ‎ המאבק‎ 
מתנהל ‎ גם ‎ מול ‎ חברות ‎ כוח ‎ האדם, ‎ המרוויחות ‎ הון ‎ עתק‎ 
מסחיטת ‎ דמי ‎ תיווך ‎ מעובדים ‎ חדשים, ‎ המשלמים ‎ אלפי‎ 
דולרים, ‎ כדי ‎ להגיע ‎ לישראל. ‎ חברות ‎ אלו ‎ מפעילות ‎ לחץ ‎ כבד‎ 
ומתמיד ‎ על ‎ הממשלה ‎ לגרש ‎ את ‎ העובדים ‎ ולהביא ‎ אחרים‎ 


במקומם, ‎ כדי ‎ שהחברות ‎ יוכלו ‎ להשתמש ‎ שוב ‎ באשרות‎ 
שבידיהן ‎ ולסחוט ‎ כסף ‎ מעובדים ‎ נוספים. ‎ למימון ‎ המאבק‎ 
הקשה ‎ נחוצים ‎ משאבים ‎ רבים, ‎ ולכן ‎ נערך ‎ האירוע, ‎ שכל‎ 
הכנסותיו ‎ קודש ‎ למימון ‎ המאבק ‎ בגירוש ‎ העובדים ‎ והילדים.‎ 

סיוע ‎ למסיק ‎ הזיתים ‎ של ‎ הפלסטינים‎ 

החלו ‎ ההכנות ‎ לסיוע ‎ לחקלאים ‎ הפלסטינים ‎ בעת ‎ מסיק‎ 
הזיתים. ‎ דובר ‎ רבנים ‎ לזכויות ‎ אדם ‎ מסר, ‎ כי ‎ רוב ‎ החקלאים‎ 
הפלסטינים ‎ מעוניינים ‎ להתחיל ‎ במסיק ‎ באמצע ‎ אוקטובר. ‎ עם‎ 
זאת, ‎ ישנם ‎ חקלאים ‎ המתחילים ‎ במסיק ‎ כבר ‎ השבוע.‎ 

כמו ‎ בשנים ‎ קודמות, ‎ ניתן ‎ להירשם ‎ לסיוע ‎ במסיק ‎ בכל ‎ ימות‎ 
השבוע ‎ מאמצע ‎ אוקטובר ‎ ועד ‎ לסוף ‎ נובמבר. ‎ ההרשמה‎ 
בפנייה ‎ טלפונית ‎ או ‎ בשיגור ‎ מסרון ‎ אל ‎ הרב ‎ יחיאל ‎ גרינימן‎ 
2110639-050  (לא ‎ בשבת), ‎ ואל ‎ זכריה ‎ סדה ‎ 2103982-050.‎ 

האיגודים ‎ המקצועיים ‎ בבריטניה‎ 
יחרימו ‎ את ‎ תוצרת ‎ ההתנחלויות‎ 

האיגודים ‎ המקצועיים ‎ הבריטיים, ‎ המייצגים ‎ 6  מיליון‎ 
עובדים, ‎ החליטו ‎ לקרוא ‎ להחרמה ‎ של ‎ תוצרת ‎ ההתנחלויות‎ 
ושל ‎ תעשיית ‎ הנשק ‎ הישראלית. ‎ לסיכום ‎ זה ‎ הוביל ‎ דיון ‎ סוער‎ 
בשאלת ‎ החרם ‎ על ‎ סחורות ‎ מישראל, ‎ שנערך ‎ בוועידה ‎ של‎ 
פדרציית ‎ האיגודים ‎ המקצועיים ‎ הבריטיים, ‎ שהתקיימה ‎ בעיר‎ 
ליברפול.‎ 

הצעת ‎ ההחלטה ‎ המקורית, ‎ שהגישו ‎ ראשי ‎ איגוד ‎ מכבי‎ 
האש ‎ בבריטניה, ‎ קראה ‎ להפסקת ‎ הסחר ‎ עם ‎ ישראל. ‎ היא ‎ כללה‎ 
איסור ‎ על ‎ ייבוא ‎ סחורות ‎ מהתנחלויות ‎ בלתי-חוקיות ‎ בשטחים‎ 
הכבושים ‎ וקידומו ‎ של ‎ חרם ‎ צרכנים ‎ על ‎ אותן ‎ סחורות. ‎ איגוד‎ 
מכבי ‎ האש ‎ הוא ‎ איגוד ‎ פעיל ‎ מאוד ‎ אך ‎ קטן ‎ למדי. ‎ יחד ‎ עם‎ 
זאת, ‎ איגודים ‎ גדולים ‎ במגזר ‎ הציבורי ‎ הצטרפו ‎ לקריאה.‎ 
ההצעה ‎ הייתה ‎ בניגוד ‎ לעמדתו ‎ של ‎ המזכ״ל ‎ ברנדאן ‎ ברבר.‎ 
לבסוף ‎ סוכם ‎ על ‎ פשרה‎ :  לקרוא ‎ לחרם ‎ על ‎ תוצרת ‎ ההתנחלויות‎ 
ועל ‎ תעשיית ‎ הנשק ‎ הישראלית.‎ 

הישג ‎ לסטודנטים ‎ באוני ‎ בית־ ‎ לחם‎ 


שביתת ‎ סטודנטים ‎ באוניברסיטת ‎ בית-לחם, ‎ שנמשכה‎ 
שלושה ‎ שבועות ‎ בדרישה ‎ להורדת ‎ שכר ‎ הלימוד, ‎ נסתיימה‎ 
בשבוע ‎ שעבר ‎ בעקבות ‎ הסכם ‎ שהושג ‎ עם ‎ ההנהלה.‎ 

ראשי ‎ האגודה ‎ הסבירו, ‎ כי ‎ העילה ‎ לשביתה ‎ היא ‎ היעדר‎ 
סיוע ‎ ללומדים ‎ שאין ‎ באפשרותם ‎ לשלם ‎ שכר ‎ לימוד ‎ והאפליה‎ 
כלפי ‎ בני ‎ אסירים.‎ 


מק ‎ י  -  מחוז ‎ ת  א-יפו‎ 

ביום ‎ ד׳, ‎ 30  בספטמבר, ‎ בשעה ‎ 20.00 
בבית ‎ הידידות, ‎ אחד ‎ העם ‎ 70, ‎ ת״א‎ 
ערב ‎ העלאת ‎ זיכרונות‎ 
על ‎ חייו ‎ ופעילותו ‎ של‎ 

■צחק ‎ וגנשט■■!‎ 

בהשתתפות ‎ בני ‎ המשפחה, ‎ חברים ‎ וידידים‎ 

